Z A P I S N I K
21. sjednice Vijeća Mjesnog odbora Dubrava - središte,
održane 27. ožujka 2023.
u prostoru objekta mjesne samouprave, Međugorska 55,
s početkom u 18:00 sati



NAZOČNI ČLANOVI VIJEĆA: Ivana Blažević, Raco Jaković, Antonija Majić, Svan Relac, Damir Nehyba, Ivana Lulić, Lucija Matić, Božidar Macan


NENAZOČNI ČLANOVI VIJEĆA: Marija Orešić


Predsjedava Ivana Blažević, predsjednica Vijeća.

Zapisnik vodi: Ivana Blažević, predsjednica Vijeća.



	Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 21. sjednicu Vijeća Mjesnog odbora.

	Bez rasprave, jednoglasno  Vijeće prihvaća tekst Zapisnika 20. sjednice Vijeća, održane 20. veljače 2023., bez izmjena

Na prijedlog predsjednice Vijeća, jednoglasno se utvrđuje dopuna dnevnoga reda:
			
1.  Preraspodjela sredstava za održavanje nerazvrstanih cesta putem Plana malih komunalnih akcija Mjesnog odbora Dubrava - središte – donošenje zaključka
2. Zahtjev za jednokratno korištenje prostora mjesne samouprave, Međugorska 55 za potrebe Hrvatske demokratske zajednice  - donošenje zaključka  			
3. Prijedlog za postavljanje klamerica u Ulici križnog puta – donošenje zaključka	



	Na prijedlog predsjednice Vijeće jednoglasno utvrđuje


D N E V N I    R E D:


1. Prijedlog za postavljanje zaštitnih stupića na križanju Ulice sv. Leopolda Mandića i Ljubijske ulice – donošenje zaključka
2. Prijedlog za uspostavu jednosmjernog prometa u Makarskoj ulici – donošenje zaključka
3. Prijedlog za postavljanje košarica za sitni otpad u Makarskoj ulici – donošenje zaključka
4. Zahtjevi za povremeno korištenje prostora mjesne samouprave, Međugorska 55 za potrebe:
a) UAA Dubrava centar		
b) UAA Dubrava centar I		
c) Domovinski pokret		
d)   HUKA				
- donošenje zaključka
5. Preraspodjela sredstava za održavanje nerazvrstanih cesta putem Plana malih komunalnih akcija Mjesnog odbora Dubrava - središte – donošenje zaključka
6. Zahtjev za jednokratno korištenje prostora mjesne samouprave, Međugorska 55 za potrebe Hrvatske demokratske zajednice  - donošenje zaključka  			
7. Prijedlog za postavljanje klamerica u Ulici križnog puta – donošenje zaključka	
8. Pitanja, prijedlozi i obavijesti.



Ad 1. 	Prijedlog za postavljanje zaštitnih stupića na križanju Ulice sv. Leopolda Mandića i Ljubijske ulice

Članovi Vijeća primili su pisani material uz poziv.
U raspravi sudjeluju svi prisutni.

Vijeće većinom glasova (6 ZA i 2 PROTIV) donosi 


ZAKLJUČAK
o prijedlogu za postavljanje zaštitnih stupića na križanju Ulice sv. Leopolda Mandića i Ljubijske ulice


I. Razmotren je prijedlog za postavljanje zaštitnih stupića na križanju Ulice sv. Leopolda Mandića i Ljubijske ulice.

II. Vijeće Mjesnog odbora  Dubrava - središte predlaže postavljanje ‘klamerica’ ili zaštitnih stupića na navedenoj lokaciji na način da se isti postave sa zapadne strane raskrižja, odnosno, u zapadnom djelu Ulice sv. Leopolda Mandića od zebre s obje strane ceste (sjeverna i južna strana).

III. Vijeće zahtjeva učestale ophodnje prometnih redara na navedenoj lokaciji obzirom da se na navedenoj lokaciji direktno ugrožava sigurnost djece na putu prema školi.




Ad 2.	Prijedlog za uspostavu jednosmjernog prometa u Makarskoj ulici

Članovi Vijeća primili su pisani material uz poziv.
U raspravi sudjeluju svi prisutni.

Vijeće jednoglasno donosi 


ZAKLJUČAK
o prijedlogu za uspostavu jednosmjernog prometa u Makarskoj ulici

I.	Razmotren je prijedlog za uspostavu jednosmjernog prometa u Makarskoj ulici

II.	Vijeće Mjesnog odbora Dubrava - središte zahtjeva izradu prometne studije za Makarsku ulicu obzirom na povećanje prometa te blizinu trgovačkog centra (neadekvatan ulaz na parkiralište centra).



Ad 3.  Prijedlog za postavljanje košarica za sitni otpad u Makarskoj ulici 

Članovi Vijeća primili su pisani material uz poziv.
U raspravi sudjeluju svi prisutni.

Vijeće jednoglasno donosi 



Z A K L J U Č A K
o prijedlogu za postavljanje košarica za sitni otpad u Makarskoj ulici


I. Razmotren je prijedlog za postavljanje košarica za sitni otpad u Makarskoj ulici.

II. Vijeće Mjesnog odbora  Dubrava – središte predlaže da se postave košarice za sitni otpad na 4 lokacije duž Makarske ulice.


Ad 4. 	Zahtjevi za povremeno korištenje prostora mjesne samouprave, Međugorska 55 za potrebe:
a) UAA Dubrava centar		
b) UAA Dubrava centar I		
c) Domovinski pokret		
d) HUKA			

Članovi Vijeća primili su pisani material uz poziv.
U raspravi sudjeluju svi prisutni.

Vijeće jednoglasno donosi 


Z A K L J U Č A K
o davanju na povremeno korištenje prostora mjesne samouprave

Vijeće Mjesnog odbora Dubrava – središte odobrava korištenje prostorija MO Dubrava-
središte, Međugorska 55 za potrebe :

a) UAA Dubrava centar utorkom od 18,00 do 19,30 sati
b) UAA Dubrava centar I utorkom od 19,30 do 21,00 sat
c) Domovinski pokret zadnji petak u mjesecu od 19,00 do 21,00 sat	
d) [bookmark: _GoBack]HUKA utorkom od 15,00 do 18,00 i petkom od 17,00 do 21,00 sat, a zadnji petak u mjesecu od 17,00 do 19,00 sati


Ad 5. Preraspodjela sredstava za održavanje nerazvrstanih cesta putem Plana malih komunalnih akcija Mjesnog odbora Dubrava - središte

Predsjednica usmeno informira sve nazočne te svi sudjeluju u raspravi.

Vijeće jednoglasno donosi 



Z A K L J U Č A K
o preraspodjeli sredstava za održavanje nerazvrstanih cesta putem Plana malih komunalnih akcija Mjesnog odbora Dubrava – središte

I. Razmotren je prijedlog predsjednika Vijeća Gradske četvrti Gornja Dubrava za preraspodjelom sredstava za održavanje nerazvrstanih cesta putem Plana malih komunalnih akcija Mjesnog odbora Dubrava – središte za potrebe asfaltiranja na području Mjesnog odbora Klaka (Ljubuška ulica 66a-66f, Ljubuška ulica 68-68h, Celovečki IV odvojak, Celovečki V odvojak) u iznosu od 25.000,00 €.

II. Vijeće Mjesnog odbora  Dubrava – središte je suglasno da se sredstva preraspodjele prema prijedlogu predsjednika.


Ad 6.  Zahtjev za jednokratno korištenje prostora mjesne samouprave, Međugorska 55 za potrebe Hrvatske demokratske zajednice  

Član Vijeća Damir Nehyba usmeno informira  nazočne te svi sudjeluju u raspravi.

Vijeće jednoglasno donosi 

Z A K L J U Č A K
o davanju na jednokratno korištenje prostora mjesne samouprave bez naknade


I. Vijeće Mjesnog odbora Dubrava – središte odobrava jednokratno korištenje prostora u objektu mjesne samouprave Dubrava - središte, Međugorska 55, Hrvatskoj demokratskoj zajednici.

II. Prostor će se koristiti 15. travnja 2023. od 8,00 do 20,00 sati.




Ad 7. Prijedlog  za postavljanje klamerica u Ulici križnog puta

Predsjednica usmeno informira sve nazočne te svi sudjeluju u raspravi.

Vijeće jednoglasno donosi 

Z A K L J U Č A K
o prijedlogu za postavljanje klamerica u Ulici križnog puta

I. Razmotren je prijedlog za postavljanje klamerica u Ulici križnog puta.

II. Vijeće Mjesnog odbora  Dubrava - središte predlaže postavljanje klamerica ili zaštitnih stupića na navedenoj lokaciji na način da se isti postave sa istočne strane raskrižja Ulice križnog puta i Ljubijske ulice, odnosno, u istočnom djelu Ulice križnog puta od zebre, s obje strane ceste ( sjeverna I južna strana ) skroz do Tržne ulice, osim na kolnim ulazima u dvorišta





Ad 8. Pitanja, prijedlozi i obavijesti

Predsjednica  informira nazočne o potrebi prijedloga deficitarnih zanimanja.
Vijeće Mjesnog odbora  Dubrava – središte predlaže sljedeće :
Keramičar, knjigoveža, mesar, zidar, automehaničar, limar, vulkanizer, električar, vodoinstalater, dimnjačar, voćar, krojačica, roletar, parketar, bravar, ličilac, tapetar, vrtlar, spremačice, alatničar, postolar, staklar.



Dovršeno u 19:25 sati.
U Zagrebu, 27. ožujka 2023.

KLASA: 024-08/23-003/625
URBROJ: 251-13-11-5/010-23-2


Zapisnik sastavila:  						        Predsjednica 
Ivana Blažević, 						Vijeća Mjesnog odbora
predsjednica Vijeća Mjesnog odbora				    Dubrava – središte

                                                                                                        Ivana Blažević


